CELEX: 32008R0023
Language: hu
Date: 2008-01-11 00:00:00
Title: A Bizottság 23/2008/EK rendelete ( 2008. január 11. ) az egységes légiközlekedés-védelmi követelményrendszer végrehajtásához szükséges intézkedések meghatározásáról szóló 622/2003/EK bizottsági rendelet módosításáról (EGT-vonatkozású szöveg)

12.1.2008   
            
            
               HU
            
            
               Az Európai Unió Hivatalos Lapja
            
            
               L 9/12
            
         
      A BIZOTTSÁG 23/2008/EK RENDELETE
   
   (2008. január 11.)
   az egységes légiközlekedés-védelmi követelményrendszer végrehajtásához szükséges intézkedések meghatározásáról szóló 622/2003/EK bizottsági rendelet módosításáról
   (EGT-vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a polgári légi közlekedés biztonsága területén közös szabályok létrehozásáról szóló, 2002. december 16-i 2320/2002/EK európai parlamenti és tanácsi rendeletre (1) és különösen annak 4. cikke (2) bekezdésére,
   mivel:
   
               (1)
            
            
               A Bizottság a 2320/2002/EK rendelet értelmében köteles intézkedéseket elfogadni az egységes légiközlekedés-védelmi követelményrendszernek az egész Európai Közösségben való végrehajtása érdekében. Ilyen intézkedéseket elsőként az egységes légiközlekedés-védelmi követelményrendszer végrehajtásához szükséges intézkedések meghatározásáról szóló, 2003. április 4-i 622/2003/EK bizottsági rendelet (2) határozott meg.
            
         
               (2)
            
            
               Az egységes követelményrendszert pontosító intézkedésekre van szükség. Meg kell határozni a veszélyes tárgyak képét kivetítő rendszer (TIP) működésére vonatkozó követelményeket. Meg kell fontolni e követelmények rendszeres és legalább kétévente esedékes felülvizsgálatát annak biztosítására, hogy azok tartsák a lépést a műszaki fejlődéssel, különösen a rendelkezésre álló virtuális képtár mérete tekintetében.
            
         
               (3)
            
            
               A vizsgált táska röntgenképére veszélyes tárgyak virtuális képeit rávetítő TIP-et a kézipoggyászt és a poggyásztéri csomagokat átvizsgáló személyzet teljesítményének fokozására kell használni. Meg kell határozni, hogy a táskák legalább és legfeljebb hány százaléka esetében vetítik rá a táska képére a veszélyes tárgyak virtuális képét. A táska képét vizsgáló átvilágítók számára a TIP-nek jeleznie kell, hogy megfelelőképpen azonosították-e a veszélyes tárgy virtuális képét. Emellett a TIP-hez használt virtuális képek könyvtárát rendszeresen bővíteni és frissíteni kell annak érdekében, hogy abban az új veszélyes tárgyak is szerepeljenek, és hogy az átvizsgálók ne szokják meg a virtuális képeket.
            
         
               (4)
            
            
               A biztonsági berendezések, többek között a TIP működési követelményeire vonatkozó információk a repülőtereken nem hozhatók nyilvánosságra, mivel alkalmat adhatnak a biztonsági ellenőrzések kijátszására. Az információ csak a szabályozóknak és a berendezések gyártóinak állhat rendelkezésére.
            
         
               (5)
            
            
               A 622/2003/EK rendeletet ennek megfelelően módosítani kell.
            
         
               (6)
            
            
               Az e rendeletben előírt rendelkezések összhangban állnak a polgári légi közlekedés védelmével foglalkozó bizottság véleményével,
            
         ELFOGADTA EZT A RENDELETET:
   1. cikk
   A 622/2003/EK rendelet melléklete az e rendelet mellékletében foglaltak szerint módosul.
   Az említett rendelet 3. cikke alkalmazandó e melléklet titkosságát illetően.
   2. cikk
   Ez a rendelet 2008. február 1-jén lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2008. január 11-én.
      
         
            a Bizottság részéről
         
         Jacques BARROT
         
         
            alelnök
         
      
   
   
      (1)  HL L 355., 2002.12.30., 1. o. A 849/2004/EK rendelettel (HL L 229., 2004.6.29., 3. o.) módosított rendelet.
   
      (2)  HL L 89., 2003.4.5., 9. o. Az 1477/2007/EK rendelettel (HL L 329., 2007.12.14., 22. o.) módosított rendelet.
   
      MELLÉKLET
      Az 1. cikkel összhangban a melléklet titkos, és nem kerül közzétételre az Európai Unió Hivatalos Lapjában.